Xas akken nettaf-d uguren-agi meεa ur ilaq ara ad aɣ-snuɣnun imi yal tutlayt tettawi-d ɣer tayeḍ ama s wasaɣ adamsan neɣ s wasaɣ n ṭrad ayagi ur yettaǧǧa ad d-nini taqbaylit mačči d tanesbaɣurt. Am akken i d-tella tririt n Muḥya i yiwen i d-yufan ugur deg usuqel dɣa yenna-d: “ ttxemmimeɣ ur tezmir ara teqbaylit i yiman-is ”, yerra-as-d Muḥya: “ahat d kečč ur nezmir ara i yiman-ik! Wama taqbaylit tezmer i yiman-is ”.